**Sponsorpolitik for Svømmeklubben MK31**

Svømmeklubben MK31s konkurrenceafdeling: VATCPH/MK31, har til formål at:

* at udvikle og fastholde en attraktiv talentmasse i klubbens konkurrenceafdeling
* sikre at klubben fortsat er repræsenteret ved DM I de forskellige aldersgrupper
* skabe en fælles klubånd og troværdighed over for klubbens øvrige medlemmer

Herudover har klubben en stor svømmeskole med vandtræning, svømmeundervisning og motionshold.

**Svømmeklubben MK31s sponsorpolitik**  
For at kunne drive en svømmeklub professionelt og samtidigt udvikle den enkelte svømmers talent er det nødvendigt at have de rigtige trænerkræfter til rådighed og at kunne stille op til så mange stævner og konkurrencer som overhovedet muligt.

Det grundlag ønsker Svømmeklubben MK31 naturligvis at give alle sine talenter, som er i klubbens konkurrenceafdeling, og som repræsenterer klubben lokalt, regionalt, og landsdækkende.

Svømmeklubben MK31 ønsker, at indgå i samarbejde med det lokale erhvervsliv omkring sponsorater. Alle sponsorater går 100 % til støtte til svømmernes aktiviteter. Dette kunne være træningslejre, kompetente trænere, talent udvikling og andre sportslige arrangementer. Sponsoreringen kan støtte alle niveauer i Svømmeklubben MK31, det er således ikke kun eliten eller talenterne der kan støttes. Dette giver mulighed for at pleje og udvikle talenter uden at det går ud over bredden og samtidig sikre at nye talenter bliver dyrket og udviklet.

Klubben indgår dog kun aftaler med private virksomheder, der har et værdigrundlag og et overordnet formål, der er i tråd med klubbens formål. Det er eksempelvis ikke muligt at indgå aftaler om markedsføring af sundhedsskadelige produkter som tobak, alkohol eller lægemidler.

Varetagelsen af klubbens sponsorater sker i Sponsorudvalget under Konkurrenceudvalget, som er et frivilligt udvalg i Svømmeklubben MK31. Klubbens sponsorpolitik samt sponsormaterialet er udarbejdet af udvalget og endeligt godkendt af klubbens samlede bestyrelse.

Uanset hvilken form for nedenstående sponsorater eller aftaler om annoncering der er tale om, skal disse altid godkendes af sponsorudvalget for at sikre, at de enkelte sponsorater ikke konflikter med øvrige indgåede sponsorater.

Mulighederne er mange og vil naturligvis afhænge af, hvilken aftaleform den enkelte sponsor ønske at indgå i. Sponsorer vil løbende kunne modtage nyheder om kommende stævner, resultater ved gennemførte stævner, medaljemodtagere mv. via klubbens hjemmeside.

**Klubbens fundament**

Klubben omfatter konkurrence, motions- og svømmeundervisning til børn og har i dag ca. 1800 aktive medlemmer. Talentmassen omfatter ca. 80 svømmere i konkurrenceafdelingen, hvor træning, motivering samt deltagelse i svømmestævner sætter dagsordenen med det formål udvikle den enkelte svømmers talent. Svømmeklubben MK31 indgår i trænings- og stævnefællesskab VAT Copenhagen, der består af 5 eliteklubber i og omkring København. VAT Copenhagen forestår træning af elitesvømmere på tværs af de klubber, som indgår i VAT Copenhagen. Svømmeklubben MK31 har p.t. 10 svømmere, som træner på eliteholdet.

**Muligheder for sponsorsamarbejder**

Der sondres mellem klubsponsorater, arrangementssponsorater og personlige sponsorater

Et **klubsponsorat** kan dækker hele Svømmeklubben MK31, konkurrenceafdelingen VATCPH/MK31, eller et hold i konkurrenceafdelingen og kan omfatter:

* Bannerreklamer i forbindelse med klubbens eller holdets stævner
* Logo på klubtøj, som består af t-shirt, shorts, badehætte, hættetrøje og bukser
* Logo på andet udstyr som drikkedunke, køletasker, svømmetasker, håndklæder mv., som alle svømmere medbringer til konkurrencer
* Bannerreklame på hjemmesiden med link til egen hjemmeside

En **holdaftale**, kan omfatter det enkelte hold i konkurrenceafdelingen (beskrivelse af de enkelte hold fremgår af klubbens hjemmeside: [www.mk31.dk](http://www.MK31.dk)). Sponsoratet kan indeholde elementer af noget-for-noget – f.eks. belønning i forbindelse med kvalifikation til nationale mesterskaber el.l.

En **tøjsponsor** kan få mulighed for placering af logo på klubbens tøj – enten på en eller flere dele af pakken, som består af t-shirt, shorts, hættetrøje og overtræksbukser. Sponsoratet tegnes typisk for en 2-årige periode og vil dække omkostninger til tryk, produktion og distribution af tøjpakken til alle klubbens svømmere.

Udover sponsors logo, skal Svømmeklubben MK31s logo altid stå på tøjet eller øvrige genstande

Et **arrangementssponsorat** kan f.eks. være:

Køb et stævne: Afholdelse af klubmesterskab eller julestævne, hvor sponsor dækker omkostninger i form af medaljer, præmier og øvrige omkostninger. Sponsoren får eksklusivitet under hele stævnet og har mulighed for at få synlighed overfor alle medlemmer.

Sponsorstævne: Sponsor får synlighed i forbindelse med Svømmeklubben MK31s årlige sponsorstævne ved at købe et engangssponsorat, som bruges til f.eks. næstkommende træningslejr eller til støtte af den efterfølgende fest for alle deltagere, som ud over Svømmeklubben MK31 også er de øvrige klubber, som indgår i VAT Copenhagen.

Støt en træningslejr: Støtte kan være i form af tilskud til transport, t-shirts til svømmerne eller tilskud til aktiviteter på træningslejren. Sponsor vil blive nævnt i de nyhedsbreve, som bliver lavet af svømmere og trænere fra træningslejrene samt på klubbens hjemmeside.

**Synliggørelse af sponsorer**  
Samtlige svømmere i konkurrenceafdelingen bærer som udgangspunkt det udleverede klubtøj ved deltagelse i diverse stævner og konkurrencer og især ved overrækkelse af medaljer og øvrige præmier. Ved nationale stævner kan der dog også være tilfælde, hvor der bæres VAT Copenhagen tøj.

For holdsponsorater gælder naturligvis, at det enkelte hold overholder de forpligtelser, som der er indgået i sponsoratet, herunder evt. synlighed via klubtøjet.

**Personlige sponsorer**

Især vores elitesvømmere kan have et behov for at kunne etablere personlige sponsorater. Svømmeklubben MK31 vil godt støtte op om denne mulighed.   
Grundmodellen er, at den enkelte svømmer laver en ”noget for noget” aftale med personlige sponsorer, hvor der honoreres efter indsats. Svømmeren har herefter mulighed for at indsætte det økonomiske bidrag på egen sponsorkonto i klubben i løbet af året til dækning af stævner og træningslejr(e). Der vil kun være mulighed for personligt sponsorlogo på tøj mv. såfremt pladsen ikke allerede er ”besat” af en klubsponsor.

**Regler**

Sponsoraftaler skal være skriftlige. De behøver ikke være underskrevne, hvis der foreligger en elektronisk bekræftelse på aftalen. Den enkelte sponsor forpligter sig til at overholde de aftalte forpligter, herunder betalingsfrister.